Jika saya boleh ulang kembali masa itu,
saya nak beritahu diri sendiri akan akibatnya.
Dalam sekelip mata, ia mampu mengubah seluruh hidup.
Perbuatan saya pada usia 16 tahun, menakutkan saya.
Saya sentiasa menanggung beban kerana membunuh seseorang.
LEBIH 20,000 PENBUNUHAN DILAKUKAN DI AMERIKA SETIAP TAHUN
KIRA-KIRA 1,000 DILAKUKAN OLEH MEREKA YANG BERUSIA BAWAH 18 TAHUN
INI KISAH BANDUAN #40647
Saya telah dipenjarakan selama 27 setengah tahun.
Adakah saya rasa saya patut dibebaskan?
Tidak.
Adakah saya mahu diberi peluang
untuk memperbaiki diri dan tak hanya dikenali seperti ini?
Ya, sudah tentu.
Kita semua mampu mendatangkan mudarat.
Orang mengatakan awak jahat.
Saya tak kata saya tak bersalah.
Saya membunuh tanpa ada belas kasihan.
NYAWA MELAYANG
PENJARA NEGERI MONTANA, MONTANA
Saya ambil dari belakang.
Ia akan diletak di depan.
PADA TAHUN 1997, HIGINIO GONZALEZ DIPENJARAKAN SEUMUR HIDUP
KERANA MEMBUNUH PADA USIA 16 TAHUN
Pada usia muda, anda tak faham
kesan daripada perbuatan anda
hingga anda dewasa.
Saya ambil masa lama untuk melihatnya daripada perspektif lain,
iaitu perspektif keluarga dia.
Bagi saya, itulah perkara paling sukar dan ia masih sukar.
Saya lahir di Lovell, Wyoming.
Saya tinggal di sana tak lama sementara mak saya masuk kolej.
Kami pindah dari Wyoming ke Washington, tempat saya membesar.
Pada zahirnya ia zaman kanak-kanak yang normal
bagi orang lain.
Mak saya berinteraksi dengan anak-anak jiran.
Dia akan ajar kami perkara yang betul dan salah.
Kami akan dipertanggungjawabkan jika buat salah.
Tapi ayah saya berbeza.
Dia mendera secara fizikal, mental dan emosi.
Dia pernah belasah saya, waktu umur saya 7 atau 8 tahun,
sehingga 3 minggu saya tak ke sekolah.
Ibu saya mengharungi macam-macam, tapi dia setia sebab dia sayang ayah saya.
Jika ayah saya boleh membahayakan,
kami akan tidur sambil pakai kasut supaya bersedia untuk beredar.
Apabila difikirkan semula, ia agak drastik.
Terpaksa buat begitu supaya kami berasa selamat.
KETIKA BERUSIA 8 TAHUN, HIGINIO MENDAPAT TAHU
AYAHNYA TERLIBAT DENGAN KARTEL DADAH
Ayah saya terlibat dengan dadah. Dia berjaya rahsiakan daripada mak saya.
Pernah sekali, saya masuk ke tandas
dan ayah saya mempunyai berkilo-kilo kokain.
Ayah saya pakar mekanik.
Kami fikir dia dapat duit daripada situ.
Saya yakin abang-abang saya lebih tahu,
tapi saya dah tahu kerja ayah saya sampai dapat duit sebanyak itu.
Kesudahannya abang-abang saya menjalani gaya hidup gengster.
Mengikut jejak langkah ayah saya.
Sebagai anak bongsu,
saya sangka tempat paling selamat ialah bersama abang-abang.
Membesar dalam gaya hidup begitu pada usia muda,
ia agak traumatik.
Ketika umur 12 tahun, saya masih ingat saya berdiri di satu selekoh
di sebelah kawan kepada keluarga,
ada orang tiba-tiba datang dan tembak mukanya.
Selepas itu, mak saya buat keputusan untuk meninggalkan Washington,
jauh daripada ayah saya.
PADA TAHUN 1992, IBU HIGINIO MENINGGALKAN SUAMINYA DAN MEMBAWA ANAK-ANAK KE MONTANA
Kami pindah ke Billings dan terus kami sedar ia berbeza.
Ia bukan bandar besar dan mak kata kami akan tinggal di sini.
Katanya untuk jauhkan kami daripada hal sebegitu.
Itu rancangan mak. Itu yang mak fikir akan berlaku,
tapi tak berjalan lancar.
AYAH HIGINIO MENGEKORI MEREKA KE MONTANA
DIA MEMBELI RUMAH DI SITU DAN MULA MENJUAL DADAH
Berita tersebar cepat tentang perbuatan ayah saya.
Saya mengagumi ayah dan saya nampak duit itu.
Saya kata, "Mungkin ini sesuatu yang saya harus buat."
Ia menjadi kebiasaan untuk saya dan abang-abang saya.
Ayah saya besarkan kami menjadi lelaki jalanan.
Memecah masuk kereta, mencuri radio dan mula bergaduh.
Kali pertama bergaduh di sekolah, saya kena buang.
Kemudian tuduhan serangan dibuat terhadap saya.
Itu insiden pertama saya ada masalah dengan undang-undang.
HIGINIO DITUDUH MENYERANG
DAN DIMASUKKAN KE PENJARA PEMULIHAN REMAJA SELAMA 3 BULAN
KETIKA ITU DIA BERUSA 13 TAHUN
Apabila saya dibebaskan, ketika itulah keadaan jadi tak terkawal.
Saya tinggal dengan ayah.
Dia mula beri saya banyak ganja, kokain atau syabu.
Katanya, "Nah, buat sesuka hati kamu."
Jadi, saya mula jual syabu.
Tujuan saya mencari duit sebab itulah yang ayah saya buat.
Tapi budak umur 14 dan 15 tahun takkan cari ayah
sebab mahukan dadah.
Saya tak sedar keadaan akan menjadi makin teruk.
Ada beberapa budak perempuan sebaya saya.
Mereka datang dan minta syabu daripada saya.
Pada satu hari, mereka datang dan salah seorangnya menangis.
Saya tanya, "Kenapa?" Dia jawab, "Ayah saya pukul saya
dan dia nak bunuh saya. Boleh bawa kami keluar dari pekan?"
Saya faham perasaan apabila berada dalam situasi itu.
Jadi, saya setuju.
"Saya boleh tolong jika itu yang kamu mahu."
Mereka tanya, "Awak boleh tolong bayarkan semuanya?"
Saya jawab, "Tak."
Mereka kata, "Ada kedai dekat rumah kami.
Awak boleh ke sana dan merompak."
Mereka masih menangis dan tanya, "Boleh tolong kami?"
Saya kata, "Okey, saya tolong."
PADA MALAM 22 APRIL 1996,
MEREKA DAN HIGINIO MEMANDU KE KEDAI TERSEBUT
Kami berhenti di belakang kompleks kecil.
Salah seorang gadis beri saya pistol.
Seperti pistol Ruger .22 yang lama.
Saya masih ingat, sebelum keluar dari kereta,
saya periksa sama ada pistol itu berpeluru. Tiada peluru.
Mereka kata, "Jangan risau. Kosong."
APABILA HIGINO MEMASUKI KEDAI,
CUMA ADA ERIC PAVILIONIS, JURUWANG BERUSIA 27 TAHUN.
Saya berjalan di dalam kedai.
Saya jalan di lorong gula-gula.
Saya capai gula-gula Butterfinger,
letak di atas kaunter,
keluarkan duit dari poket dan bayar.
Saya pun keluarkan pistol dan dia angkat tangan.
Saya kata, "Kosongkan mesin daftar tunai."
Dia ambil duit dan serahkan. Saya capai dan masukkan ke dalam poket.
Kemudian saya kata, "Buka peti besi."
Dia tak nak buka dan asyik kata tak ada kunci.
Jadi, saya naik marah.
Saya kata, "Buka peti besi atau aku tembak kau."
Saya pandang pistol itu.
Saya nak takutkan dia seperti menarik picu
dan saya tertembak.
Saya terus cabut lari.
ERIC PAVILIONIS DITEMBAK PADA DADA DAN MATI DI TEMPAT KEJADIAN
HIGINIO MELARIKAN WANG TUNAI $78 DAN GULA-GULA
DUA GADIS TERSEBUT TURUT MENINGGALKAN TEMPAT KEJADIAN
MEREKA TIDAK PERNAH DIDAKWA BERHUBUNG JENAYAH TERSEBUT
DAN ENGGAN TERLIBAT DALAM DOKUMENTARI INI
Orang kata kita harus belajar memaafkan diri sendiri.
Mustahil.
Saya takkan maafkan diri saya.
Secara jujur saya katakan…
Malah bercakap mengenainya sekarang pun sukar.
PADA HARI SELEPAS KEJADIAN,
POLIS MENAHAN HIGINIO DI RUMAH IBUNYA
KETIKA ITU DIA BERUSIA 16 TAHUN
Higinio menyerah diri. Itu yang penting.
Bertanggungjawab dan pikul tanggungjawab atas perbuatan sendiri.
Semua orang sangka saya yang serahkan dia, tapi tidak.
Anak saya sendiri yang nak serah diri.
Saya bangga dia bertanggungjawab.
Saya Carmen Gonzalez.
Saya ibu Higinio Gonzalez dan dia anak bongsu saya.
Orang tak faham. Ketika itu Higinio budak.
Dia ada impian. Grednya bagus.
Dia baik hati, penuh belas kasihan dan baik.
Anak-anak lain dah tersalah jalan.
Jadi, apabila Higinio melakukan jenayah, saya tak percaya.
Saya amat beremosi, penafian dan sebagainya.
Saya rasa saya kehilangan mereka
sebab saya fokus untuk hidup sebagai ibu tunggal.
Sesuatu yang boleh ubah kehidupan jenayah anak-anak saya
ialah mungkin jika mereka ada ayah lain.
Ayah Higinio seorang kaki dera.
Bertahun-tahun keganasan rumah tangga dan penderaan.
Saya dah tak tahan.
Kami pindah ke sini pada tahun 1992.
Itu peluang saya untuk lari dan berpisah.
Dua hari kemudian, dia datang ke sini.
Jadi, saya tak dapat kebebasan itu.
Akhirnya, dia tinggal di sini dan terus bersama anak-anak saya.
Bagi mereka, dia ialah ayah dan mereka mengidolakan dia.
Bagi anak-anak saya, saya bergelut sebagai ibu tunggal untuk terus hidup.
Saya jadi leka dalam erti kata tak sedar yang saya akan kehilangan mereka.
Tapi seingat saya, Higinio bukan anak yang bermasalah.
Apabila saya dengar polis menyiasat kes tembakan yang dilakukan oleh budak,
saya tak terfikir budak itu anak saya.
POLIS
SELEPAS PENANGKAPANNYA,
PENYIASAT MEMBENARKAN CARMEN BERJUMPA HIGINIO BERDUA DI PRESINT
Dia mengaku dia buat. "Saya tak sengaja, mak. Sumpah."
Saya bingkas bangun, campak kerusi ke tepi dan kata,
"Tak mungkin kamu yang buat. Bukan kamu." Saya menangis dan marah dia.
Ia terlalu sukar.
Dia menangis dan asyik kata dia sayang saya.
Saya masih ingat dia duduk di situ,
di kerusi itu, memandang saya dengan mata besarnya.
Saya nampak dia tahu yang saya terluka, tapi saya juga nampak dia sayang saya.
POLIS BANDAR DAN MAHKAMAH
HIGINIO MENGAKU MENEMBAK ERIC PAVILIONIS
POLIS MEMBERITAHU CARMEN BAHAWA ANAKNYA AKAN DIBICARAKAN KERANA MEMBUNUH
Semuanya hancur berkecai buat saya.
Saya cuma fikir dia terlalu muda dan perkara yang akan dia hadapi.
Macam saya baru kematian anak.
Tanggapan saya terhadap Carmen Gonzalez ialah dia seorang yang jujur.
Dia memang diketahui akan membuat yang terbaik
bagi memastikan keluarganya berada di landasan yang betul.
Tapi saya rasa ingatannya kurang betul.
Dia mengatakan En. Gonzalez menyerah diri selepas kejadian itu berlaku.
Tapi dia yang datang ke balai polis.
Dia menyebut nama En. Gonzalez sebagai penembak,
kemudian polis menangkap anaknya.
En. Gonzalez tak serah diri.
Nama saya Joe Coble.
Pada tahun 1996, saya timbalan Peguam Daerah Yellowstone.
Pada ketika itu, saya pendakwa kes Gonzalez.
Saya dah kendalikan beberapa kes homisid.
Yang ini kekal dalam ingatan saya.
Ia benar-benar tak masuk akal
dan saya rasa masyarakat terkejut.
Sebabnya ialah Eric Pavilionis iaitu juruwang tersebut,
dia benar-benar tak bersalah dalam semua ini.
Dia mempunyai empat orang anak.
Dia mempunyai kerja tetap
dan bekerja di kedai serbaneka beberapa hari dalam seminggu
untuk mencukupkan belanja.
Dia berusaha sedaya upaya untuk dirinya dan keluarganya.
Kesudahannya, dia dibunuh.
En. Gonzalez menembak Eric
sebab dia memang berniat untuk menembak Eric dari awal.
Tiada sebab untuk melepaskan tembakan.
Itu tak sepatutnya berlaku.
Itu yang membuatkan pendakwa raya mendesak hukuman maksimum.
Ketika itu En. Gonzalez seorang budak,
tapi saya tetap mencadangkan hukuman penjara seumur hidup.
Jika hari ini situasi saya sama, saya akan buat perkara yang sama.
Ia perkara yang betul ketika itu, sekarang pun betul.
PADA 10 JANUARI 1997, HIGINIO GONZALEZ DIPENJARAKAN SEUMUR HIDUP
8 BULAN SELEPAS HARI JADINYA YANG KE-17
Ia satu tanggungjawab berat untuk meminta mahkamah
menjatuhkan hukuman yang anda rasa setimpal.
Sebuah keluarga akan kehilangan anak lelaki.
Tapi anda perlu lihat kes-kes ini
dari sudut pandangan sebuah keluarga yang kehilangan ayah.
Walaupun hukuman maksimum dijalankan,
tapi ia tidak mengembalikan keluarga itu.
Ia tak melengkapkan mereka.
BISMARCK, DAKOTA UTARA
Gambar ayah semasa Krismas.
Itu Krismas terakhir kamu bersama-sama.
Selepas Eric dibunuh, setiap jam merupakan satu pergelutan.
Menghadiri upacara memperingati
dan meminta anak-anak melukis gambar untuk mengiringinya
dan masing-masing pilih…
satu mainan kegemaran mereka
dan patung haiwan untuk mengiringinya supaya dia tak takut ketika tidur.
SEWAKTU ERIC MENINGGAL DUNIA,
ERIC DAN FRAN PAVILIONIS MEMPUNYAI 4 ANAK PEREMPUAN BERUSIA BAWAH TUJUH TAHUN
Dia terlepas melihat mereka masuk sekolah.
Dia terlepas tarian ayah-anak dan majlis kahwin anak.
Maksud saya, dia terlepas semuanya
dan mereka juga tak dapat berkongsi dengannya.
Tiada sesiapa patut membesar tanpa ayah.
MEREKA KENAL PADA TAHUN 1988 KETIKA DIA BERKHIDMAT
DALAM TENTERA UDARA AS DI DAKOTA SELATAN
MEREKA BERKAHWIN SETAHUN KEMUDIAN
DAN MENETAP DI BILLINGS, MONTANA UNTUK MEMBINA KELUARGA
Eric berusia 27 tahun semasa dia dibunuh.
Kami hidup bersama selama 8 tahun dan 2 hari.
Kami bahagia selama lapan tahun itu.
Saya rasa kami mencipta kehidupan, kemudian ia dirampas.
Kali pertama saya nampak Higinio Gonzalez di mahkamah,
saya menjangkakan akan nampak orang jahat.
Saya tak menjangkakan pemuda yang baik dan kemas.
Saya rasa dia melakukan tindakan yang tak masuk akal dan keterlaluan.
Saya nak hukuman setimpal dengan jenayah.
Saya akui terkejut dia dijatuhi hukuman penjara seumur hidup.
Bagi saya, ia seperti melampau,
tapi secara keseluruhan, kami berpuas hati dengan hukuman itu
kerana ia setimpal dengan kehilangan kami.
Saya tak memikirkan tentang dia sangat
sebab saya cuba mengasingkan aspek kehidupan itu.
Tapi beberapa bulan lalu, semasa kali pertama diberitahu
bahawa dokumentari ini akan dihasilkan,
saya jadi hairan.
Apa yang dia mahu?
"Remaja mengaku bunuh juruwang.
Mendakwa tertembak.
Pembunuh juruwang harus dipenjarakan paling kurang 30 tahun."
WALAUPUN DIPENJARAKAN SEUMUR HIDUP, PERUNTUKAN DIBERIKAN
AGAR HIGINIO GONZALEZ BOLEH MEMOHON PAROL SELEPAS DIPENJARA 30 TAHUN
YANG KINI BERBAKI 3 TAHUN
Apabila memikirkan tentang Higinio Gonzalez diberi parol,
itu terpulang kepada sistem kehakiman untuk buat keputusan.
Jika dia mendapat parol,
saya dan anak-anak saya akan hadir hanya untuk mendengar
benda yang dia nak kata.
Selama saya berada di sini,
banyak yang saya renungkan
dan saya banyak merenungkan tentang kehilangan.
Saya harap ada orang melawat dan cakap, "Saya sayang awak."
Saya sudah lama tak dipeluk oleh sesiapa.
Saya mahukan semua itu, tapi ia disertai rasa bersalah.
Satu lagi,
alasan disertai rasa bersalah…
adalah kerana apa-apa yang saya rasa serba kekurangan…
itu yang saya buat kepada mereka.
Saya buat begitu kepada keluarganya dan anak-anaknya.
Alasan saya rasa sangat bersalah ialah…
Saya masih hidup.
Tapi mereka takkan dapat peluang untuk melaluinya lagi.
Saya tak menjangkakan begitu.
Saya tak fikir dia akan memikul beban itu sehingga merasakan
pentingnya tindakan dia terhadap hidup saya dan anak-anak.
Tak semua orang buat begitu.
Dia tak perlu begitu.
Ia tetap tak mengubah perkara yang dah berlaku.
Adakah adik saya patut dihukum atas jenayahnya? Semestinya.
Itu dah pasti.
Tapi saya tak rasa hukumannya setimpal.
Memang tak setimpal.
Orang kata, "Awak jahat," tapi tiada orang fikir punca jadi jahat.
Kami menjadi hasil persekitaran kami.
Tapi tak bermakna kami sukar didekati.
Tak bermakna kami tak wajar disanjung.
Tak bermakna kami tak boleh berubah.
Nama saya Jesse Gonzalez
dan Higinio Gonzalez ialah adik saya.
Kami keluarga yang rapat,
tapi "keluarga sempurna" yang anda tonton di TV tak sama
dengan keluarga kami.
Ayah saya dah lama jadi pengedar dadah.
Semakin meningkat dewasa, saya dan abang-abang menjual dadah untuk ayah.
Jadi, agak mudah untuk adik saya
mengikut saya hidup di jalanan, masuk geng dan terlibat dengan dadah.
Kemudian, tiada jalan keluar.
Sama ada penjara atau beg mayat.
Selepas dia dipenjarakan,
saya penuh dengan rasa berang, benci dan marah dengan dunia.
Saya lepaskan kepada sesiapa saja.
Saya dan abang-abang saya terjebak
dengan kehidupan jalanan, aktiviti gengster dan sebagainya.
Kami terkenal dengan keganasan dan pengedaran dadah.
Apa-apa saja di jalanan berkaitan jenayah,
kami dikenali dengan itu.
Antara semua, saya paling teruk.
Ia semakin menjadi-jadi.
Jadi tak terkawal.
PADA TAHUN 2003, JESSE GONZALEZ
DIHUKUM PENJARA 10 TAHUN KERANA MENYERANG, MENCULIK DAN MENDERA
SELAMA 6 TAHUN MENJALANI HUKUMAN DI PENJARA NEGERI MONTANA,
DIA MENDAPAT RAKAN SEL BAHARU
Setiap Selasa dan Khamis,
ada bas baharu datang membawa banduan baharu.
Boggs, si pegawai penjara,
dia jenguk bilik saya dan kata, "Kau dapat rakan sebilik."
Saya kata, "Bagus."
Boggs pandang saya. Dia kata, "Kau akan seronok."
Saya bangun dan buka pintu.
Nampak muka adik saya.
Kami jadi macam budak lima tahun semula. Kami meluru.
Saling menerpa dan berpelukan.
Kami berjaga sambil minum kopi dan makan gula-gula. Cuma berbual.
Menangis dan mengenang.
Tiada keganasan dan penderaan yang berlaku.
Kami saling menjaga perasaan.
Walaupun kami di penjara.
Itulah kenangan terindah saya.
Kami berbual tentang berubah.
Katanya alangkah bagus jika boleh patah balik.
Saya pula terperangkap antara menjadi lelaki kuat dan lelaki hebat.
Dia selalu tanya saya.
"Kenapa abang panas baran? Kenapa tak boleh berbincang?"
Ayat kegemarannya ialah
"Saya pikul tanggungjawab semua orang dalam keluarga kita."
Dia cakap begitu supaya saya belajar daripada kesilapan dia
dan agar saya jadi lebih baik.
LADANG TERNAK PENJARA NEGERI MONTANA
PADA TAHUN 2009, JESSE GONZALEZ SELESAI MENJALANI HUKUMANNYA DAN DIBEBASKAN
KINI DIA MENGURUSKAN BEBERAPA PERNIAGAAN
Ada apa?
Bagus.
Selepas penjara, hidup jadi semakin baik.
Kini saya ada dua syarikat bahan lantai dan Kedai Auto Hentian Junior.
Ia bengkel kereta, mekanik dan motor.
Semua pekerja saya biasanya penagih yang pulih,
bekas penjenayah, atau seseorang dalam percubaan atau parol.
Saya percaya, dipenjarakan bersama adik bongsu saya
menjadikan diri saya seperti sekarang.
Dia ubah cara dia berfikir dan dia mendorong saya.
Saya banyak belajar daripada dia.
Kawan saya ramai orang jahat.
Tiada seorang pun ada rasa kesal,
belas kasihan atau keinginan untuk berubah ketika berada di penjara
seperti adik saya.
Dia masuk penjara, mengakui perbuatannya
dan dia mengubah hidupnya.
Dia dah sedia nak mulakan hidup baharu.
BANGUNAN MAHKAMAH DAERAH TETON, MONTANA
SEBELUM HIGINIO GONZALEZ DIBEBASKAN,
DIA PERLU MENGADAP LEMBAGA PAROL UNTUK PENILAIAN
Memutuskan parol En. Gonzalez bukanlah keputusan saya.
Ia bukan keputusan saya, tapi saya rasa lembaga parol patut pertimbangkan
sama ada dia bertanggungjawab atas tindakannya.
Saya masih ingat, sebelum saya keluar dari kereta,
saya dah periksa pistol itu dan tiada peluru.
Saya berjalan di dalam kedai.
Saya tak pernah acukan kepada dia
sepertimana kita cuba nak tembak sesuatu.
Saya nak takutkan dia macam tarik picu
dan saya terfikir, "Jika aku tarik picu,
dia akan dengar bunyi itu dan dia akan takut."
Jadi, saya tarik picu itu.
Ia meletup.
Saya terus lari.
Saya melompat ke dalam kereta,
"Kenapa kamu tak cakap di dalam pistol ini ada peluru?
Saya baru tembak lelaki itu."
Saya tak tahu mereka dah letak sebutir peluru,
saya tak tahu.
Ketika mereka hulur, saya periksa magazin dan tak terfikir nak periksa benda lain.
Saya tak pernah dengar benda yang saya dengar tadi.
Saya semak fail dari tahun 1996
dan perkara yang dikatakan ketika itu
bukan seperti dalam rakaman yang saya baru dengar.
Dia disoal, "Awak tahu berapa peluru di dalam pistol itu?"
Jawapannya, "Hanya ada sebutir.
Saya masukkan peluru,
saya pasang semula klip itu,
kemudian saya tengok, saya tarik ke belakang dan tutup."
Memang dia yang memasukkannya dan memberitahu ada sebutir peluru.
Dia tak pernah kata dia tak tahu pistol itu ada peluru.
Dia juga kata dia tak pernah acukan pistol ke arah juruwang itu.
Ia tak benar.
Semasa polis tiba di kedai,
mereka jumpa video pengawasan yang menunjukkan seluruh kejadian
dan ia mengejutkan.
En. Gonzalez mengacukan pistol ke arah Eric dan suruh dia serahkan duit.
Lekaslah!
- Ambil! - Awaklah ambil.
Eric beri kerjasama. Dia cuba tak menggertak.
Dia mungkin pernah menjalani latihan cara berdepan dengan rompakan.
Buka peti besi.
Saya tak ada kunci peti besi.
- Saya tak ada kunci peti besi. - Aku tembak kau nanti!
Dia beritahu Eric yang dia akan tembak Eric,
pada saya itu menunjukkan yang dia nak buat begitu.
Apabila dia kata dia cuma nak menakut-nakutkan juruwang itu,
itu berbeza dengan rakaman dalam pita.
En. Gonzalez cuba menarik picu pistol itu.
Pistol itu tak meletup.
En. Gonzalez memusingkan pistol itu ke arahnya, dia tengok,
dia jumpa peti besi, mematikannya dan tembak dada Eric.
Kita nampak orang ditembak mati. Ia bukan lakonan. Ia benar.
Tak mungkin ia tidak disengajakan.
Jelas sekali dia menarik picu dan tahu ada peluru di dalam pistol itu.
Dia mengaku.
Saya syak selama bertahun-tahun di dalam penjara,
dia memberitahu dirinya cerita yang sama sehingga dia percaya.
Namun, dia tidak bertanggungjawab atas tindakannya.
Jelas sekali dia tak ambil tanggungjawab atas perbuatannya
dan dia cuma cuba menjauhkan diri daripada pembunuhannya.
EMPAT BULAN SELEPAS TEMU BUAL AWAL HIGINIO GONZALEZ,
DIA BERSETUJU MENJAWAB SOALAN SELANJUTNYA
Saya melakukan jenayah pada usia nak masuk 17 tahun.
Saya sangka hidup saya dah berakhir.
Dalam kerajaan Montana, tiada jaminan akan diberi parol.
Saya boleh dipenjarakan seumur hidup.
Tetapi semasa melakukan perbuatan itu, itu bukan diri saya.
Orang tak faham. Ketika itu Higinio budak.
Dia ada impian, grednya bagus dan dia baik.
Dia penuh belas kasihan dan baik.
Semua orang fikir saya yang serahkan dia, tapi tak.
Dia yang nak serah diri. Dia buat keputusan untuk balik.
Saya bangga dia bertanggungjawab.
Saya tak serah diri.
Mak saya yang serahkan saya, tapi dia tak mengaku
sebab dia fikir nanti saya akan benci dia.
Itu yang dia takut, tapi saya tak berdendam terhadapnya.
Saya tahu sukar untuk dia buat begitu.
Hingga hari ini, dia masih tak mahu menerimanya.
Kemudaratan yang telah saya lakukan takkan hilang.
Saya membunuh orang dan ia mengambil masa untuk faham
perasaan orang lain, terutamanya keluarga Eric.
Itu antara perkara utama saya nak buktikan kepada semua.
Tak kira cara anda membesar, anda masih boleh berubah.
Jelas sekali dia tak ambil tanggungjawab atas tindakannya.
Jelas sekali dia tak bertanggungjawab atas perbuatannya.
Saya semak fail dari tahun 1996.
Memang dia yang memasukkan peluru itu dan memberitahu ada sebutir peluru.
Dia menarik picu dan tahu di dalam pistol itu ada peluru.
Nampaknya dia cuma cuba menjauhkan diri daripada pembunuhannya.
Saya bersumpah mereka yang memasukkannya.
Tapi katanya, saya yang cakap saya memasukkannya.
Saya tak ingat bahagian itu,
iaitu saya kata saya memasukkan peluru.
Maksud saya…
Sekarang entahlah. Ia seperti…
Kepala saya jadi bercelaru.
Saya cuba memahaminya.
Saya sangka tujuan menarik picu adalah untuk menakutkan,
jika dia dengar bunyi tembakan kosong, hanya bunyi klik,
itu untuk menakutkan dia.
Itulah tujuannya, tapi…
Entahlah. Mungkin…
Saya rasa dia betul.
Dia betul. Saya memang dah tahu.
Saya tahu dan saya tak nak…
Saya tak nak terima.
Saya takkan pulih dengan baik kecuali menghadapinya.
Bukan senang untuk menerima.
Saya tak suka perasaan itu sekarang, tapi itu yang saya harus dengar.
Saya cuba…
Saya cuba jadi yang terbaik.
Itu buat saya rasa jauh daripada terbaik.
Terjemahan sari kata oleh Yanti Arshad